Anthony Caro
Store norske leksikon,Kunst og estetikk,Bildende kunst,Samtidskunst,Skulptur og mosaikk i samtidskunsten
Anthony Caro var en britisk billedhugger som utførte abstrakte konstruksjoner i aluminium og stål, vanligvis malt i ulike farger. Det som skiller hans skulpturer fra annen britisk eller amerikansk abstrakt skulptur tidlig i 1960-årene, var mangelen på tilknytning til virkeligheten. Hans verker skulle bare være former i rommet. Likevel gav han dem lyriske titler som Month of May og Early one Morning. Han arbeidet i flere materialer, som stål, bronse, sølv, bly, steingods, tre og skrapmetall.
Han ble utdannet som ingeniør ved Christ’s College i Cambridge (1942–1944), og senere studerte han skulptur ved Royal Academy Schools, London (1947–1952). Etter utdannelsen var han også assistent i verkstedet til billedhuggeren Henry Moore.Caro fikk sitt kunstneriske gjennombrudd med en utstilling store, abstrakte skulpturer i Whitechapel Gallery, London i 1963. Han virket som professor ved St. Martin School of Art i London fra 1953–1981. Les mer i Store norske leksikon modernisme Kunst i Storbritannia skulptur Eksterne lenker Anthony Caro: offisielle nettsider